Na osnovu člana 275 stav 2 Zakona o privrednim društvima (“Službeni list CG”, br. 65/20 i 146/21), člana 29 stav 2 tačka 5 Zakona o komunalnim djelatnostima (“Službeni list CG”, br. 55/16, 74/16, 2/18 i 66/19) i člana 54 stav 1 tačka 58 Statuta Glavnog grada (“Službeni list CG - Opštinski propisi”, br. 8/19 i 20/21), Skupština Glavnog grada - Podgorice, na sjednici održanoj 5. jula 2022. godine, donijela je –

**O D L U K U**

**o povećanju osnovnog kapitala**

**“Parking servis Podgorica” d.o.o. Podgorica**

**Član 1**

Ukupni registrovani kapital „Parking servis Podgorica“ d.o.o. Podgorica, sa sjedišem Trg Argentina broj 8, Podgorica i registarskim brojem 5-0367400 kod Centralnog registra privrednih subjekata, iznosi 1,00 EUR (slovima: jedan euro).

**Član 2**

Povećava se osnovni kapital „Parking servis Podgorica“ d.o.o. Podgorica, po osnovu:

-uloga u novcu - u iznosu od 10.000,00 EUR (slovima: deset hiljada eura);

-uloga u nepokretnostima upisanim u „V“ listu lista nepokretnosti broj 2324 KO Podgorica II, označena kao: poslovni prostor u privredi oznake PD 35, spratnosti P1, površine 270m², koji se nalazi u zgradi broj 5, sagrađenoj na katastarskoj parceli broj 2253, upisan sa pravom svojine na Glavni grad Podgorica, u obimu prava 1/1, čija vrijednost iznosi 357.750,00 EUR (slovima: tri stotine pedeset sedam hiljada sedam stotina pedeset eura), utvrđena Izvještajem o procjeni vrijednosti nenovčanog uloga broj 14-22 od 21.04.2022. godine izrađenim od strane ovlašćenog procjenjivača.

**Član 3**

Ukupna vrijednost osnovnog kapitala „Parking servis Podgorica“ d.o.o. Podgorica nakon povećanja iz člana 2 ove odluke iznosi 367.751,00 EUR (slovima: tri stotine šezdeset sedam hiljada sedam stotina pedeset jedan euro), od čega iznos od 10.001,00 EUR (slovima: deset hiljada jedan euro) čini novčani osnivački ulog, dok iznos od 357.750,00 EUR (slovima: tri stotine pedeset sedam hiljada sedam stotina pedeset eura) čini nenovčani osnivački ulog.

**Član 4**

Skupština Glavnog grada saglasna je da se kod Uprave za katastar i državnu imovinu Područna jedinica Podgorica izvrši upis prava svojine na „Parking servis Podgorica“ d.o.o. Podgorica, matični broj: 02653753, na poslovnom prostoru u privredi oznake PD 35, spratnosti P1, površine 270m², koji se nalazi u zgradi broj 5, sagrađenoj na katastarskoj parceli broj 2253, upisan u „V“ listu nepokretnosti broj 2324 KO Podgorica II.

**Član 5**

„Parking servis Podgorica“ d.o.o. Podgorica će u skladu sa važećim propisima i odredbama ove odluke izvršiti potrebne promjene u Centralnom registru privrednih subjekata.

**Član 6**

Osnovni kapital smatra se uvećanim kada se promjene Statuta „Parking servis Podgorica“ d.o.o. Podgorica registruju u Centralnom registru privrednih subjekata.

**Član 7**

Danom stupanja na snagu ove odluke prestaje da važi Odluka o povećanju osnovnog kapitala „Parking servis Podgorica“ d.o.o. Podgorica (“Službeni list CG - Opštinski propisi”, broj 25/22).

**Član 8**

Ova odluka stupa na snagu danom objavljivanja u „Službenom listu Crne Gore - Opštinski propisi“.

Broj: 02-016/22-464

Podgorica, 5. jul 2022. godine

Skupština Glavnog grada - Podgorice

Predsjednik Skupštine,

dr Đorđe Suhih